Ziff Davis
Ziff Davis, LLC – JAV leidėjas, internetinė įmonė. Įmonę 1927 m. įkūrė William B. Ziff ir Bernard G. Davis. Pradžioje įmonė specializavosi pramogų žiniasklaidos srityje, XX a. 4-ajame dešimtmetyje leido ir platino komiksus ir žurnalus „Radio News“ ir „Amazing Stories“; pastarasis buvo tarp populiariausių mokslinės fantastikos žanre. Apie 8-ąjį dešimtmetį pradėta leisti leidinius elektronikos tema, pvz., žurnalas „Popular Electronics“. Paskutinius du amžiaus dešimtmečius įmonė buvo viena lyderiaujančių informacijos ir informacinių technologijų sektoriuje su tokiais žurnalais apie kompiuteriją kaip „C Magazine“, „EGM“ ir „Games for Windows“ bei tokiais tinklalapiais apie aukštąsias technologijas kaip PCMag.com, ExtremeTech ir 1UP.